ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660025970 

ขอให้ตรวจสอบการจดทะเบียนการค้าของการประกอบกิจการร้านจำหน่ายสินค้าเบ็ดเตล็ด (ร้านขายของชำ) บริเวณ ร้านจำหน่ายสินค้า (ไม่มีป้ายชื่อร้าน)  เลขที่ 26 เป็นเลขที่ตังของตึกแถว  ซอยประดิพัทธ์ 25 (สะพานควาย) แขวงสามเสนใน เขตพญาไท กรุงเทพมหานคร จุดสังเกต เข้าไปในซอยระยะทาง ประมาณ 800 เมตร จะพบกับตึกแถว 2-3 ชั้น เป็นห้องสุดท้ายอยู่ทางด้านซ้ายมือ ติดตลาด (ไม่ทราบชื่อตลาด) เนื่องจากผู้ร้องแจ้งว่าร้านดังกล่าว จะมีแรงงานต่างด้าว เป็นบุคคลเพศชาย (ไม่ทราบรายละเอียดที่แน่ชัด) เข้ามาประกอบอาชีพที่ไม่ถูกต้องตามกฎหมาย โดยมีการนำเงินมาลงทุนในการเปิดร้านจำหน่ายสินค้าเบ็ดเตล็ดฯ จำหน่ายสินค้าอุปโภค-บริโภค ที่เป็นสินค้าในประเทศไทยและสินค้าของประเทศพม่า โดยให้บุคคลเพศหญิง สัญชาติไทย  (ไม่ทราบรายละเอียดที่แน่ชัด) ทำการเช่าตึกแถว เพื่อเปิดร้านจำหน่ายสินค้า ลักษณะเป็นนอมินี ซึ่งบุคคลทั้ง 2 คน มีความสัมพันธ์เป็นเพื่อนและอาศัยอยู่ด้วยกัน ทำการจำหน่ายสินค้าเกือบตลอด 24 ชั่วโมง เป็นประจำทุกวัน อีกทั้งผู้ร้องเห็นว่าทางร้านฯ มีการประกอบกิจโดยไม่มีการติดป้ายชื่อร้าน ผู้ร้องสันนิษฐานว่าจะเป็นการเปิดร้านโดยไม่ได้มีการจดทะเบียนการค้าของการประกอบกิจการ พบเห็นมาเป็นระยะเวลาประมาณ 1 ปีแล้ว จึงประสงค์ให้หน่วยงานที่เกี่ยวข้องเข้ามาตรวจสอบการจดทะเบียนการค้าของการประกอบกิจการของทางร้าน 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata